ช่วยสรุปเรื่อง "กระบวนการนักแก้ไขการพูดและภาษาภายในระบบของโรงพยาบาลในสหรัฐอเมริกา" ให้หน่อยค่ะ
กระบวนการนักแก้ไขการพูดและภาษา ภายในระบบของโรงพยาบาลในสหรัฐอเมริกา ผู้ป่วยจะได้รับบริการจากนักแก้ไขการพูดและภาษา Speech-language pathologist SLP ก็ต่อเมื่อมีการส่งต่อ Refer จากแพทย์เท่านั้น พยาบาลหรือนักบำบัดอื่นๆ อาจสังเกตอาการผิดปรกติของการพูดหรือการกลืน แล้วแนะนำให้ส่งต่อ แต่ต้องได้รับความเห็นชอบของแพทย์ จึงจะเริ่มการให้บริการได้ นักแก้ไขการพูดและภาษา จะเริ่มต้นด้วยการตรวจสอบบันทึกหรือ เวชระเบียน Chart ผู้ป่วย และประวัติย้อนหลัง Medical history รวมทั้งการแพ้ Allergies และเหตุผลของการส่งต่อ จากนั้นจะพูดคุยกับพยาบาลหรือนักบำบัดอื่นๆ เพื่อเรียนรู้เกี่ยวกับอาการปัจจุบันของผู้ป่วย และเข้าใจภาพรวมว่า จะแก้ไขการพูดและภาษาอย่างไร หลังจากนั้นก็จะเริ่มสนทนากับผู้ป่วย โดยต้องสร้างไมตรีจิต Rapport กับผู้ป่วยระหว่างสนทนา เพื่อค้นหาปัญหาในมุมมองของผู้ป่วย ประเมินทักษะการสื่อสารการรับรู้ Cognitive ของผู้ป่วย และเห็นจุดเด่นและจุดด้อยของผู้ป่วยแต่ละราย ก่อนจะสรุปความคิดเห็นว่า การประเมินประเภทไหนจึงจะเหมาะสมที่สุด การประเมินส่วนใหญ่ มักเริ่มต้นด้วยการตรวจสอบการเคลื่อนไหวในการพูด Motor speech และประเมินโครงสร้างของระบบการพูดและการกลืน ซึ่งหย่อนสมรรถภาพ Impair ลงเนื่องจากความเสียหายต่อระบบประสาท Neurological damage จากนั้นจะประเมินกล้ามเนื้อที่ใบหน้า ริมฝีปาก ลิ้น ขากรรไกร เพดานปาก Palate และกล่องเสีย Larynx ในเรื่องความสมมาตร Symmetry ความรู้สึก Sensation และช่วงการเคลื่อนไหว Range of motion แล้วนักแก้ไขการพูดและภาษา ก็จะประเมินเฉพาะเจาะจงลงไปถึงการพูด ภาษา การรับรู้ และการกลืน ตามที่อ้างถึงในรายงานส่งต่อ การประเมินดังกล่าว อาจมีการทดสอบที่เป็นมาตรฐาน Standardized หรือไม่เป็นมาตรฐานของมาตรการพูดและภาษา ซึ่งการประเมินจะปรับโครงสร้าง ที่รวบรวมมาตรการปฏิบัติงาน Performance measure สำหรับงานสื่อสารต่างๆ นานา อาทิ การตอบคำถามใช่หรือไม่ใช่ การปฏิบัติตามคำสั่ง การระบุชื่อของวัตถุ และการอธิบายรูปภาพ นอกจากนี้ การตรวจสอบการพูดและภาษา ยังรวมถึงการประเมินความสามารถของผู้ป่วย ในการอ่านและเขียน ถ้าสมรรถภาพของการสื่อสารหย่อนลงมาก ก็ต้องประเมินความสามารถของผู้ป่วยในการใช้รูปแบบอื่นในการสื่อสาร อาทิ การแสดงอากัปกิริยา Gesture หรือการชี้เฉพาะเจาะจง Pinpoint ภาพบนกระดานสื่อสาร Communication board การเรียนรู้จุดเด่นและจุดด้อยของผู้ป่วยดังกล่าว จะทำให้นักแก้ไขการพูดและภาษา สามารถกำหนดเป้าหมายของการบำบัด และแจ้งให้ญาติผู้ป่วยทราบถึงวิธีการที่จะอำนวยความสะดวกในการสื่อสาร การบำบัดอาจรวมถึงการปรับปรุงทักษะการสื่อสารในแต่ละคาบ Session ทุกวัน ผ่านการจำลองรูปแบบหลากหลายของภาษาหรือกิจกรรมสื่อสารต่างๆ ผมขอเชิญชวนคุณผู้อ่านให้ 1 เขียนมาสอบถามเนื้อหาที่มีข้อสงสัย เพื่อความกระจ่างขึ้น 2 ชี้แนะข้อมูลที่ไม่ถูกต้อง หรือสิ่งขาดตกบกพร่อง เพื่อการแก้ไขให้ถูกต้อง 3 แสดงความคิดเห็นในแต่ละตอน ทั้งติและชม เพื่อการปรับปรุงให้ดีขึ้น และ 4 แบ่งปันความรู้และประสบการณ์ของคุณผู้อ่าน เพื่อประโยชน์ต่อสาธารณชนร่วมกัน ครับ
กระบวนการนักแก้ไขการพูดและภาษาภายในระบบของโรงพยาบาลในสหรัฐอเมริกา ผู้ป่วยจะได้รับบริการจากนักแก้ไขการพูดและภาษาก็ต่อเมื่อมีการส่งต่อ Refer จากแพทย์ พยาบาลอาจสังเกตอาการผิดปกติของการพูดหรือกลืน แล้วแนะนำให้ส่งต่อ แต่ต้องได้รับความเห็นชอบของแพทย์ จึงจะเริ่มการให้บริการได้
นักแก้ไขการพูดและภาษาเริ่มต้นด้วยการตรวจสอบเวชระเบียนผู้ป่วยและประวัติย้อนหลัง รวมทั้งการแพ้และเหตุผลของการส่งต่อ จากนั้นจะพูดคุยกับพยาบาลเพื่อเรียนรู้เกี่ยวกับอาการปัจจุบันและเข้าใจภาพรวมว่าจะแก้ไขการพูดและภาษาอย่างไร หลังจากนั้นจะเริ่มสนทนากับผู้ป่วย โดยสร้างไมตรีจิตกับผู้ป่วย เพื่อค้นหาปัญหาของผู้ป่วย ประเมินทักษะการสื่อสาร การรับรู้และเห็นจุดเด่น จุดด้อยของผู้ป่วย ก่อนจะสรุปว่า การประเมินประเภทไหนจะเหมาะสมที่สุด การประเมินส่วนใหญ่เริ่มต้นด้วยการตรวจสอบการเคลื่อนไหวในการพูด และประเมินโครงสร้างของระบบการพูดและการกลืน จากนั้นจะประเมินกล้ามเนื้อที่ใบหน้า ริมฝีปาก ลิ้น ขากรรไกร เพดานปากและกล่องเสีย ในความสมมาตร ความรู้สึกและการเคลื่อนไหว แล้วนักแก้ไขการพูดและภาษา จะประเมินเฉพาะเจาะจงตามที่อ้างถึงในรายงาน อาจมีการทดสอบที่เป็นมาตรฐานหรือไม่เป็นมาตรฐาน ซึ่งจะปรับโครงสร้างที่รวบรวมมาตรการปฏิบัติงานสำหรับงานสื่อสาร รวมถึงการประเมินความสามารถของผู้ป่วยในการอ่านและเขียน การเรียนรู้จุดเด่นและจุดด้อยของผู้ป่วย ทำให้นักแก้ไขการพูดและภาษา สามารถกำหนดเป้าหมายการบำบัดและแจ้งให้ญาติทราบถึงวิธีการที่จะอำนวยความสะดวกในการสื่อสาร ผ่านการจำลองรูปแบบหลากหลายของภาษาหรือกิจกรรมสื่อสารต่างๆ
โสต ศอ นาสิกวิทยา (โสต ศอ นาสิกวิทยา) - Otolaryngology